《次韵叶竹窗有怀鹤滩惟馨》
明代·顾清

城头西日淡寒辉，回首同游迹渐微。华表不归丁令鹤，带围空褪沈郎衣。

多情转益黄花病，上药难医白发稀。惟有九山长不变，自从相识见崔巍。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。